**A Komárom-Esztergom Vármegyei Kormányhivatal**

a kormányzati igazgatásról szóló 2018. évi CXXV. törvény 83. § (1) bekezdése alapján pályázatot hirdet

**a Komárom-Esztergom Vármegyei Kormányhivatal
Hatósági Főosztály Igazságügyi Osztályon

jogi segítségnyújtási és áldozatsegítő szakügyintéző**

álláshely betöltésére.

**A kormányzati szolgálati jogviszony időtartama:**

Határozatlan idejű kormányzati szolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Komárom-Esztergom Vármegyei Kormányhivatal, 2800 Tatabánya, Bárdos L. utca 2.

**Ellátandó feladatok:**

pártfogó felügyelői és igazságügyi feladatok

**Az álláshelyhez tartozó főbb tevékenységi körök:**

* jogi tanácsadás egyszerű megítélésű ügyekben
* peren kívüli és peres támogatás engedélyezése
* pártfogó ügyvédi díjmegállapítás
* kötelezések kezelése
* érdekérvényesítés elősegítése
* azonnali pénzügyi segély iránti kérelem elbírálása
* áldozati státusz igazolása, áldozatsegítési szolgáltatások nyújtása;
* tanácsadás
* kárenyhítés vonatkozásában támogató hatósági feladatkör ellátása.

**Jogállás, illetmény és juttatások:**

# A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény (Kit.), valamint a Komárom-Esztergom Vármegyei Kormányhivatal Közszolgálati Szabályzatának rendelkezései az irányadók.

**Pályázati feltételek:**

* Magyar állampolgárság
* Cselekvőképesség
* Büntetlen előélet
* - felsőoktatásban szerzett végzettség, és a Kit. 97/A. § szerinti ügyviteli vizsga
* érettségi végzettség és OKJ szerinti, a feladathoz kapcsolódó tanulmányi területen szerzett szakképesítés és a Kit. 97/A. § szerinti ügyviteli vizsga, vagy
* érettségi végzettség szakmajegyzék szerinti Rendészeti és közszolgálat / Gazdálkodás és menedzsment / Szociális szakképesítés, és a Kit. 97/A. § szerinti ügyviteli vizsga.

**A pályázat elbírálásánál előnyt jelent:**

* Felsőoktatásban közigazgatási képzési területen, valamint az államtudományi képzési területen szerzett szakképzettség vagy felsőoktatásban jogi képzési területen szerzett egyetemi végzettség
* Számítógépes felhasználói ismeretek
* „B” kategóriás vezetői engedély
* Közigazgatási szakmai gyakorlat
* Közigazgatási szakvizsga
* Jogi szakvizsga

**A pályázat részeként benyújtandó iratok, igazolások:**

* A 87/2019. (IV.23.) számú Korm. rendelet 1. számú melléklete szerinti részletes fényképes szakmai önéletrajz (a korábbi munkahelyek felsorolását év/hónap/nap pontossággal)
* Iskolai végzettséget, szakképzettséget, nyelvvizsgát igazoló okiratok fénymásolata
* 3 hónapnál nem régebbi erkölcsi bizonyítvány vagy annak igényléséről szóló igazolás, amely tanúsítja, hogy a pályázó nem áll a foglalkoztatásának gyakorlásától eltiltás hatálya alatt
* Adatkezelési nyilatkozat a pályázati anyagban szereplő személyi adatok pályázati eljárással összefüggő kezeléséről
* Nyilatkozat arról, hogy a Kit. 95. §-aiban meghatározott összeférhetetlenség a pályázat benyújtásakor fennáll-e.

**Az álláshely betölthetőségének időpontja:** A pályázat elbírálását követően azonnal.

**A pályázat benyújtásának határideje:** 2024. október 15.

A pályázati kiírással kapcsolatosan további információt nyújt Dr. Gulyás Renáta a Hatósági Főosztály főosztályvezetője a 34/515-169-es telefonszámon és a gulyas.renata@komarom.gov.hu elektronikus levélcímen vagy Dr. Gazdag-Elek Viktória, a Hatósági Főosztály Igazságügyi Osztály osztályvezetője, a 34/515-168-as telefonszámon és a gazdag.viktoria@komarom.gov.hu elektronikus levélcímen.

**A pályázatok benyújtásának módja:**

* **Postai úton**, a pályázatnak a Komárom-Esztergom Vármegyei Kormányhivatal címére történő megküldésével (2800 Tatabánya, Bárdos László u. 2.) Kérjük a borítékon feltüntetni a pályázati adatbázisban szereplő azonosító számot: **KE/12/598-1/2024.,** valamint az álláshely megnevezését: jogi segítségnyújtási és áldozatsegítő szakügyintéző.
* **Személyesen**: Dr. Gazdag-Elek Viktória osztályvezetőnél (Komárom-Esztergom Vármegyei Kormányhivatal Hatósági Főosztály Igazságügyi Osztály, 2800 Tatabánya, Bárdos L. utca 2. II. emelet)
* **Elektronikus úton** Dr. Gazdag-Elek Viktória osztályvezető részére a gazdag.viktoria@komarom.gov.hu e-mail címen keresztül.

**A pályázati eljárás, a pályázat elbírálásának módja, rendje:**

Minden csatolandó dokumentumot egyszerre kérünk benyújtani, csak a hiánytalan dokumentációt tekintjük érvényesnek. A beküldött pályázatok alapján kiválasztásra kerülnek azok a személyek, akik a hivatali vezetőkkel személyes konzultáción vesznek részt. A pályázatokat a Komárom-Esztergom Vármegyei Kormányhivatal vezetője bírálja el. A pályázat kiírója fenntartja magának a jogot, hogy megfelelő pályázó hiányában a pályázati eljárást eredménytelennek nyilvánítsa, és 30 napon belül új pályázatot írjon ki.

**A pályázat elbírálásának határideje:** 2024. október 31.

**A pályázati kiírás további közzétételének helye, ideje:**

www.kormanyhivatalok.hu – 2024. szeptember 9.

**A KÖZIGÁLLÁS publikálási időpontja:** 2024. szeptember 9.

**A munkáltatóval kapcsolatban további információt a www.kormanyhivatalok.hu honlapon szerezhet.**

A pályázat a Kit. hatálya alá esik, a foglalkoztatás kormányzati szolgálati jogviszony keretei között történik. A kiírt álláshelyre határozatlan idejű kormányzati szolgálati jogviszonyt létesítünk 6 hónap próbaidő kikötésével. Tájékoztatjuk a pályázókat, hogy eredménytelen pályázat esetén - amennyiben pályázati anyagukban külön mellékelt nyilatkozattal kifejezetten kérik - önéletrajzuk egy később megüresedő pozíció betöltése érdekében bekerül a Kormányhivatal kiválasztási adatbázisába. (Megjegyzés: az adatbázisba történő bekerülés esetén az újonnan megjelenő pályázati felhívásunkra újbóli pályázat leadása szükséges.) Az adatbázisból a pályázati dokumentáció a pályázó kérésére törlésre kerül. Az adatkezelés hozzájáruláson alapul, hozzájáruló nyilatkozatában foglaltakkal Ön kifejezetten, írásban hozzájárul az önéletrajzában foglalt valamennyi személyes adatának kezeléséhez. Az adatokat a Jogi, Humánpolitikai és Koordinációs Főosztály toborzási adatbázisát kezelő munkatársai dolgozhatják fel, valamint kizárólag ők és az esetlegesen megüresedő pozíció szerinti szervezeti egység vezetői ismerhetik meg. Tájékoztatjuk, hogy Ön tájékoztatást kérhet személyes adatai kezeléséről, valamint kérheti személyes adatainak helyesbítését, törlését, zárolását, illetve adatainak a megjelölt célra vagy annak egy részére történő kezelésének megszüntetését. Tájékoztatjuk, hogy a további együttműködést bármikor, indokolás nélkül megtagadhatja. Az adatkezeléssel kapcsolatban Önt megilletik az információs önrendelkezési jogról és az információszabadságról szóló 2011. évi CXII. tv-ben biztosított jogorvoslati lehetőségek (21.-22 §).